เรื่องร้องเรียน: พื้นที่หลังตลาดนครฉลองกรุง พิกัด (13.7600144, 100.7987889) มักมีการเปิดคอนเสิร์ตเสียงดังมาก บริเวณลานกลางแจ้ง ช่วงเวลาหลัง 18.00 น. ใช้เสียงดังมากถึงมากที่สุด กระจกสั่น นอนไม่ได้ ลูกเล็กนอนผวาตลอด ต้องคอยแจ้งตำรวจอยู่ตลอด แจ้งทีก็เบาเสียงที ถ้าไม่แจ้งก็จะดังไปเรื่อยๆ   เคยถามตำรวจ สน.ในพื้นที่ ว่าทำไมเค้าถึงสามารถจัดคอนเสิร์ตตรงนั้น และมีการตั้งร้านขายเหล้าเบียร์ได้ด้วย ได้รับคำตอบว่า เพราะทางเขตเป็นผู้อนุญาต   ซึ่งประชาชนโดยรอบไม่ได้ประโยชน์อะไรเลย ต้องทนฟังเสียงที่ดังเกินไป เป็นมลพิษทางเสียง อยู่บ่อยครั้ง กว่าจะเลิกก็เที่ยงคืน บางทีก็เกิน ไม่มีใครไปห้ามปรามอะไร   อยากเรียกร้องให้ทบทวนการอนุญาตให้กับผู้ประกอบการเปิดคอนเสิร์ตกลางแจ้งแบบนี้ แย่มากๆ มีแต่เจ้าของพื้นที่ที่ได้ประโยชน์จากค่าเช่าที่ คนโดยรอบต้องทนฟังเสียงดัง เสียสุขภาพกายและสุขภาพจิต ทางเขตควรแนะนำให้สร้างเป็นผับบาร์ถาวรไปเลย จะได้เก็บเสียงมิดชิดไปเลย ถ้าจะมีคอนเสิร์ตบ่อยขนาดนี้
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้ตรวจสอบเรื่องร้องเรียนดังกล่าวแล้วโดยได้ออกแบบตรวจแนะนำฯให้ผู้จัดงานดังกล่าวงดกระทำการใดๆ อันก่อให้เกิดเสียงดังรบกวน ในปัจจุบันไม่มีการแสดงดนตรีแล้ว
ความเห็นของผู้แจ้ง: การแก้ไขปัญหาดังกล่าว ไม่ได้ช่วยแก้ปัญหาความเดือดร้อนให้ประชาชนในละแวกอย่างยั่งยืน เดี๋ยวก็จะมีการแสดงดนตรีอีก และเสียงดังเหมือนเดิม ไม่มีการควบคุมดูแลจากผู้ให้อนุญาตแต่อย่างใด สำหรับคำแนะนำ ควรงดการจัดการแสดงในพื้นที่ชุมชนไปเลยครับ หรือ ถ้าจะมีการจัดงานนานทีปีหนได้ครับสำหรับงานใหญ่ของเขต และงานดังกล่าวควรมีผู้ควบคุมไม่ใช่รอให้ประชาชนที่เดือดร้อนคอยแจ้ง 191 ในเมื่ออนุญาตแล้ว ต้องมาคอยควบคุม และในเขตชุมชนไม่ควรมีการจัดงานเกิน 21.30 น. และไม่ควรใช้ระเบียบเดียวกับต่างจังหวัด ควรพิจารณาพื้นที่การจัดงานด้วยครับ ไม่รูัว่าที่อธิบายไปจะเข้าใจมั้ย ผู้เซ็นอนุญาตมาพักที่บ้านผมก็ได้ครับวันที่มีการจัดการแสดง ท่านจะได้เข้าใจปัญหาจริงๆ จะได้แก้ได้ถูกจุด มันจะได้ใจประชาชนมากกว่าครับ อีกเรื่อง ลองทำแบบสำรวจ/วิจัย ชาวบ้านในพื้นที่ ทุกบ้านดูหน่อย ว่าเค้ามีความสุขหรือมีความทุกข์ กับการต้องอยู่ท่ามกลางเสียงดังๆๆๆ ทุกคืนแลบนี้ งานที่ผ่านมา เขตอนุมัติให้จัดงาน 8 วันรวด นอนไม่ได้ จนเพลีย งานการก็เสีย ดีไม่หลับในรถชน ใครจะมารับผิดชอบล่ะครับ ท่านอนุมัติแต่ไม่ได้มาฟังเสียงดังๆๆๆ 8 คืนรวดแบบผม และอีกหลายครอบครัว!! ถ้าท่านยังคิดไม่ได้ หรือไม่เข้าใจ เรียนเชิญมาพักที่บ้านผมในวันที่ท่านอนุมัติให้จัดการแสดงครับ
พื้นที่: แขวงลำปลาทิว เขตลาดกระบัง กรุงเทพมหานคร